«Երկիր Ծիրանի»-ի նախագահը կարևորեց նաև մայրաքաղաքի փողոցների և մայթերի բարեկարգման, լայնածավալ ոռոգման ցանցի ստեղծման և դրա շնորհիվ՝ կանաչ տարածքների ավելացման, գերեզմանատների, հանրային զուգարանների ստեղծման, զբոսաշրջության խթանման խնդիրներին, գույքահարկի անարդար հավաքագրմանը: Զարուհի Փոստանջյանը կարևորեց կուսակցության նախընտրական Ծրագրով նախատեսված այլ՝ «Երևան» հեռուստաընկերության հիմնումը (որը կներկայացնի կրթական և մշակութային հաղորդումներ), քաղաքացիների համար հասանելի առողջապահությունը, որակյալ հանրակրթության զարգացումը և այլն: